text: Specielt indbrud: 150 lagerrum brudt op i depothus  
  20 maj 2018 kl. 18.04
  Ubudne gæster har været på besøg i et depothus i Rødekro. Op imod 150 depotrum er brudt op. 
  Op imod 150 lagerrums-lejere kan se frem til en kedelige overraskelse, næste gang de skal hente noget i deres lagerrum i Depothuset på Brunde Vest 15 i Rødekro.
  Der er begået indbrud i 150 lagerrum mellem klokken 15.00 lørdag og kl.11.00 søndag.
  - Det er et meget specielt indbrud, siger vagtchef Nikolaj Hølmkjær, Syd- og Sønderjyllands Politi.
  Tyven eller tyvene er brudt ind i lagerrummene ved at knuse ruder, klippe hængelåse op og ved at fjerne lister fra vinduer.
  Politiet har endnu ikke overblik over, hvad der er blevet stjålet fra de forskellige lagerrum.
  - Hvis du er en af dem, der har haft indbrud i dit lagerrum, så ring til politiet og få optaget en anmeldelse, siger vagtchefen.
  Du kan kontakte på politiet på telefon 1-1-4.
  